ครบรอบ 60 ปีสาธารณรัฐประชาชนจีน

**การฉลองครบรอบ 60 ปีการก่อตั้งสาธารณรัฐประชาชนจีน** จัดขึ้นเมื่อวันที่ 1 ตุลาคม ค.ศ. 2009 โดยมีการสวนสนามของทหาร 10,000 นายและแสดงอาวุธที่ใช้เทคโนโลยีขั้นสูงมากมาย ณ จัตุรัสเทียนอันเหมินในปักกิ่ง พร้อมกับการเฉลิมฉลองต่าง ๆ ทั่วประเทศ ผู้นำสูงสุดของจีนในขณะนั้น หู จิ่นเทา ได้ตรวจพลตามแนวถนนฉางอานในปักกิ่ง และหลังจากนั้นได้มีการเดินขบวนพาเหรดมวลชนซึ่งมีผู้เข้าร่วม 100,000 คนในทันที

## ภูมิหลัง
[thumb|250px|การสวนสนามทหารครบรอบ 60 ปีจัดขึ้นบน[ถนนฉางอาน หน้าเทียนอันเหมิน]]
สาธารณรัฐประชาชนจีนก่อตั้งเมื่อวันที่ 1 ตุลาคม ค.ศ. 1949 ตั้งแต่นั้นเป็นต้นมา มีการฉลองวันชาติในระดับที่แตกต่างกันไปในแต่ละปี โดยการสวนสนามทหารที่นำโดยประธานพรรคคอมมิวนิสต์จีน เหมา เจ๋อตง ได้จัดขึ้นทุกปีระหว่าง ค.ศ. 1949 ถึง 1959 ในเดือนกันยายน ค.ศ. 1960 ผู้นำจีนตัดสินใจว่าจะจัดพิธีฉลองวันชาติขนาดใหญ่เพียงแค่ทุกสิบปีเพื่อประหยัดงบประมาณและ "มัธยัสถ์" โดยจะมีการจัดพิธีขนาดเล็กทุกห้าปี การฉลองขนาดใหญ่ครั้งสุดท้ายในยุคเหมาคือใน ค.ศ. 1969 หลังจากนั้นก็ไม่มีการเฉลิมฉลองขนาดใหญ่เป็นเวลา 14 ปีในช่วงที่การปฏิวัติวัฒนธรรมถึงจุดสูงสุด ตั้งแต่นั้นมา การฉลองวันชาติที่โดดเด่นที่สุดเกิดขึ้นใน ค.ศ. 1984 และ 1999 ซึ่งเป็นวันครบรอบปีที่ 35 และ 50 ตามลำดับ ในช่วงการฉลองเหล่านี้ ผู้นำสูงสุดในขณะนั้น เติ้ง เสี่ยวผิงและเจียง เจ๋อหมิน ได้ตรวจพลสวนสนามทหารของกองทัพปลดปล่อยประชาชน การสวนสนามใน ค.ศ. 2009 เป็นครั้งแรกและครั้งสุดท้ายที่หู จิ่นเทาได้ทำหน้าที่นี้ เนื่องจากเขาพ้นจากตำแหน่งเลขาธิการใหญ่พรรคคอมมิวนิสต์จีน (ผู้นำสูงสุด) ใน ค.ศ. 2012 ด้วยข้อจำกัดด้านวาระ

## การเตรียมการ
[thumb|250px |ป้ายผ้าใน[เชินเจิ้นช่วงปลายเดือนสิงหาคม]]
ดอกไม้กระถางจำนวน 40 ล้านกระถาง จัดหาโดยบริษัท Beijing Flowers & Trees Corp. ซึ่งเป็นรัฐวิสาหกิจ ได้ถูกนำไปประดับตามถนนในปักกิ่ง โดยประมาณ 5 ล้านกระถางถูกนำไปปลูกตามแนวถนนฉางอาน ซึ่งเป็นถนนสายตะวันออก-ตะวันตก หรือที่รู้จักในชื่อ "ถนนสันติภาพนิรันดร์" ดอกไม้ในจัตุรัสเทียนอันเหมินอยู่ภายใต้การเฝ้าระวังตลอด 24 ชั่วโมง โรงงาน Beijing Jinggong Red Flag เริ่มผลิตธงชาติ 2 ล้านผืน ในจัตุรัสเทียนอันเหมินเองมีการสร้าง "เสาแห่งความเป็นเอกภาพของชาติ" จำนวน 56 ต้น ซึ่งแต่ละต้นเป็นสัญลักษณ์ของทั้ง 56 กลุ่มชาติพันธุ์ในประเทศจีน และแต่ละต้นมีดอกไม้ไฟสำหรับงานตอนกลางคืนในวันที่ 1 ตุลาคม อาสาสมัคร 800,000 คนทำหน้าที่ควบคุมฝูงชนและดูแลความสงบเรียบร้อย ขณะที่อีก 30,000 คนให้บริการแปลภาษาที่สถานีรถไฟใต้ดินและสถานีรถโดยสาร

ยุง หนู แมลงวัน และแมลงสาบเป็นเป้าหมายของบริษัทกำจัดแมลง โดยมีการกวาดล้างตอนกลางคืนแบบไม่ทันตั้งตัวถึงสี่ครั้งรอบจัตุรัสเทียนอันเหมินในปักกิ่ง รวมถึงในบริเวณพระราชวังต้องห้าม มีการรณรงค์ให้ประชาชนสนับสนุนการกำจัดแมลงและหนูผ่านป้ายผ้าสีแดงซึ่งเขียนคำขวัญตามถนนและตรอกซอกซอยในปักกิ่ง ซึ่ง*[[เดอะไทมส์]]* ระบุว่าคล้ายกับการรณรงค์สี่ศัตรูพืช หนึ่งในคำขวัญเหล่านี้คือ "กำจัดสี่ศัตรู เน้นสุขอนามัย สะอาด เพื่อต้อนรับวันชาติ!"

จัตุรัสเทียนอันเหมินถูกปิดในวันที่ 29 สิงหาคมเพื่อซ้อมครั้งแรก มีการซ้อมใหญ่ของนักแสดงนับหมื่นคนที่แต่งกายเต็มรูปแบบในวันที่ 16 กันยายน กองทัพยังเตรียมพร้อมด้วยยานพาหนะหลายร้อยคันที่เคลื่อนไปตามถนนฉางอานในวันที่ 6 กันยายน บางส่วนของปักกิ่งถูกปิดในวันที่ 18 กันยายนเพื่อซ้อมใหญ่ครั้งสุดท้าย ตำรวจเคลียร์ถนนและอาคารสำนักงานบนถนนสายหลักใกล้จัตุรัสเทียนอันเหมินตั้งแต่เที่ยงวันเป็นต้นไปเพื่อซ้อมในตอนเย็น สื่อของรัฐทำงานอย่างหนัก เช่น เน้นย้ำว่าทหารหลายพันนายใช้เวลาสี่เดือนในการฝึกซ้อมการเดินแถวบนพื้นที่จำลองขนาดเท่าถนนฉางอานพร้อมแท่นของผู้นำ หลังความวุ่นวายที่เกิดจากการซ้อมซึ่งทำให้ถนนและบางส่วนของรถไฟใต้ดินปักกิ่งต้องปิดทำการ สำนักข่าวซินหัวประกาศว่าการซ้อมครั้งสุดท้ายซึ่งกำหนดไว้ในวันที่ 26 กันยายนถูกยกเลิก

### การรักษาความปลอดภัย
รายงานของ *เดอะซันเดย์ไทมส์* ระบุว่า "เจ้าหน้าที่หลายพันนายจะทำการยกระดับความปลอดภัยครั้งใหญ่เกินกว่าที่เคยเห็นในมหกรรมกีฬาโอลิมปิก 2008" ตำรวจในปักกิ่งและมณฑลใกล้เคียงอยู่ในสถานะเตรียมพร้อมขั้นสูงสุด โดยมีการลาดตระเวนในเวลากลางคืนโดยตำรวจติดอาวุธตั้งแต่วันที่ 15 กันยายนจนกระทั่งสิ้นสุดการเฉลิมฉลอง มีการตรวจสอบชั้นใต้ดินทั้งหมดในเมืองโดยตำรวจ ขณะที่ร้านอาหารบางแห่งที่มีระเบียงบนดาดฟ้าไม่ได้รับอนุญาตให้ลูกค้าใช้ที่นั่งที่มองเห็นถนนได้ตลอดช่วงเวลาดังกล่าว อย่างไรก็ดี แม้จะมีการเตือนภัยระดับสูงรอบปักกิ่ง แต่ชายติดอาวุธมีดคนหนึ่งได้สังหารคนสองคนและทำร้ายอีก 12 คนในใจกลางปักกิ่งเมื่อวันที่ 17 กันยายน ปีเตอร์ ฟอร์ด จาก *[[เดอะคริสเตียนไซแอนซ์มอนิเตอร์]]* กล่าวว่าเหตุการณ์แทงกันนี้ถูกลดความสำคัญลงในประเทศ หลังการโจมตีดังกล่าว ร้านค้าบางแห่ง เช่น วอลมาร์ตและคาร์ฟูร์ ได้นำมีดออกจากชั้นวางขาย

เจ้าหน้าที่กึ่งทหารหลายพันนายถูกส่งไปประจำที่สะพาน อุโมงค์ และจุดยุทธศาสตร์อื่น ๆ ในเมือง มีการเตือนประชาชนว่าหากพวกเขาออกมาที่ระเบียงตามเส้นทาง อาจถูกยิงได้ มีผู้ได้รับเชิญให้เข้าชมงาน 30,000 คน แต่มีการแนะนำให้ประชาชนคนอื่น ๆ ดูทางโทรทัศน์แทนเพื่อ "เลี่ยงความวุ่นวาย"

*[[เดอะไทมส์]]* รายงานว่าทางการได้ใช้หน่วยต่อต้านการก่อการร้ายและสายสืบในพื้นที่ที่ชาวมุสลิมในซินเจียงอาศัยอยู่ จับตาดูชาวพุทธในทิเบต และจับกุมผู้ไม่เห็นด้วยทางการเมือง ชาวนาที่เดินทางเข้าเมืองหลวงเพื่อยื่นคำร้องเรียนถูกสกัดกั้น ขณะที่รัฐบาลมีคำสั่งให้ตรวจค้นรถยนต์ทุกคันที่มุ่งหน้าเข้าปักกิ่ง ปฏิบัติการด้านความมั่นคงที่จัดขึ้นโดยกระทรวงความมั่นคงสาธารณะในปักกิ่ง รวมถึงมณฑลใกล้เคียงอย่างเหอเป่ย์, เหลียวหนิง, ชานตง และชานซี, เขตปกครองตนเองมองโกเลียในและเทศบาลนครเทียนจินถูกขนานนามโดยเจ้าหน้าที่ระดับสูงว่าเป็น "คูเมืองแห่งความมั่นคง" โดยเจ้าหน้าที่กล่าวว่า "ความปลอดภัยของการฉลองวันชาติจีนและเสถียรภาพในปักกิ่งมีความสำคัญยิ่งยวด" *เดอะไทมส์* ยังรายงานอีกว่าผู้ใช้อินเทอร์เน็ตอ้างว่ามีการคุมเข้มการเซ็นเซอร์ โดยเว็บไซต์หลายแห่งถูกปิดกั้น รวมถึงเฟซบุ๊กและทวิตเตอร์ นักวิเคราะห์ด้านสื่อรายหนึ่งกล่าวว่าทางการได้ยกระดับเทคโนโลยีเพื่อบล็อกบริการพร็อกซีฟรี และพยายามบล็อกบริการพร็อกซีฟรีและวีพีเอ็นทั้งหมดในช่วงสัปดาห์ก่อนวันครบรอบ

มาตรการรักษาความปลอดภัยอื่น ๆ ที่มี ได้แก่ การย้ายตู้ไปรษณีย์และแผงหนังสือพิมพ์ตามถนนฉางอานและการปิดหรือจำกัดการเปิดให้บริการของโรงแรมบางแห่งตลอดเส้นทาง (เช่น โรงแรมปักกิ่ง โรงแรมเป่ย์จิง นิวส์ พลาซ่า และโรวแรมนานาชาติปักกิ่ง) ส่วนโรงแรมอื่น ๆ บนถนนฉางอานได้ปิดห้องพักที่หันหน้าออกสู่ถนนหลักในช่วงการเฉลิมฉลอง

## สื่อ
รัฐบาลได้จัดตั้งศูนย์สื่อมวลชนขึ้นตั้งแต่วันที่ 22 กันยายนถึงวันที่ 2 ตุลาคมที่โรงแรมมีเดียเซ็นเตอร์ เพื่อรองรับนักข่าวที่มาทำข่าวการเฉลิมฉลอง จู โช่วเฉิน รองผู้อำนวยการศูนย์กล่าวว่าพวกเขาได้รับใบสมัครจากนักข่าวกว่า 4,500 คนจากทั่วโลก รวมถึงนักข่าวประมาณ 1,300 คนจากองค์กรสื่อ 346 แห่งใน 108 ประเทศ โดยในจำนวนนี้เกือบ 400 คนมาจากฮ่องกง มาเก๊า และไต้หวัน

ภาพยนตร์ *[[มังกรสร้างชาติ]]* ซึ่งสร้างขึ้นโดยได้รับมอบหมายจากหน่วยงานกำกับดูแลภาพยนตร์ของจีนและจัดทำโดยไชนาฟีล์มกรุป (CFG) เพื่อเป็นที่ระลึกในโอกาสครบรอบนี้ ได้เข้าฉายทั่วประเทศเมื่อวันที่ 17 กันยายน ภาพยนตร์เรื่องนี้เล่าเรื่องราวการขึ้นสู่อำนาจและชัยชนะของพรรคคอมมิวนิสต์ โดยมีนักแสดงชื่อดังมากมายเข้าร่วมแสดง เช่น จาง จื่ออี๋, เฉิน หลง, หลี่ เหลียนเจี๋ย และผู้กำกับอย่างเจียง เหวิน, เฉิน ข่ายเกอ, และจอห์น วู ซึ่งส่วนใหญ่รับบทเป็นนักแสดงรับเชิญ ขณะที่บทนำ เช่น เหมา เจ๋อตง รับบทโดยนักแสดงที่ไม่เป็นที่รู้จักมากนัก ประธาน CFG ฮั่น ซานผิง เป็นผู้กำกับภาพยนตร์ร่วมกับหวง เจี้ยนซิน โฆษกของ CFG กล่าวว่านักแสดงชื่อดังหลายคนตอบรับคำเชิญของฮั่นให้มาร่วมแสดงในภาพยนตร์เรื่องนี้และไม่ขอรับค่าตัว ซึ่งช่วยให้ภาพยนตร์สามารถรักษางบประมาณที่ค่อนข้างต่ำไว้ได้ที่ 60–70 ล้านหยวน (8.8–10 ล้านดอลลาร์สหรัฐ) ตามคำกล่าวของผู้บริหารของเครือโรงภาพยนตร์ชั้นนำแห่งหนึ่งในจีน ภาพยนตร์เรื่องนี้ได้ผสมผสาน "แก่นสารของภาพยนตร์ที่สร้างแรงบันดาลใจเชิงจริยธรรม" ซึ่งเป็นคำที่ใช้เรียกภาพยนตร์โฆษณาชวนเชื่อตามแอสโซซิเอเต็ดเพรส "เข้ากับรูปแบบทางการค้า" อย่างไม่เคยมีมาก่อน

## การสวนสนาม
[thumb|right|250px|[ปืนใหญ่สนามอัตตาจร PLZ-89 เคลื่อนผ่านศูนย์การค้าซินกวงเทียนตี้ ซึ่งเป็นศูนย์การค้าหรูหรา ระหว่างการซ้อมที่ปักกิ่ง]]

### ผู้นำ
หลิว ฉี เลขาธิการพรรคคอมมิวนิสต์ประจำกรุงปักกิ่ง ทำหน้าที่เป็นพิธีกรของงาน ขณะที่หู จิ่นเทา ในตำแหน่งเลขาธิการใหญ่พรรคคอมมิวนิสต์จีน ประธานาธิบดีสาธารณรัฐประชาชนจีน และประธานคณะกรรมาธิการการทหารกลาง เป็นประธานในพิธีสวนสนาม นอกจากนี้ สมาชิกทุกคนของคณะกรรมาธิการสามัญประจำกรมการเมืองในขณะนั้น รวมถึงอดีตผู้นำเจียง เจ๋อหมิน ได้ยืนอยู่บนอันเหมินตามลำดับพิธีการตลอดการสวนสนาม และยังมีอดีตผู้นำคนสำคัญคนอื่น ๆ เข้าร่วมงานด้วย เช่น อดีตนายกรัฐมนตรีหลี่ เผิงและจู หรงจี รวมถึงอดีตรองประธานาธิบดีเจิง ชิ่งหง

### การสวนสนามทหาร
[thumb|[HQ-9 ในพิธีสวนสนามครบรอบ 60 ปีของจีน]]
การสวนสนามทางทหารจัดขึ้นบนถนนฉางอาน โดยมีผู้นำของประเทศเฝ้าชมขบวนจากเทียนอันเหมิน เหนือภาพเหมือนของเหมา เจ๋อตง หู จิ่นเทา ตรวจพลด้วยรถลีมูซีนหงฉี HQE ที่ออกแบบมาเพื่องานนี้โดยเฉพาะ พร้อมป้ายทะเบียนพิเศษ (**[[Vehicle registration plates of China#Beijing|<span style="color:red;">京V</span>]] 02009**) สำหรับการฉลองครบรอบนี้ รัฐบาลจีนได้จัดสรรงบประมาณประมาณ 44 ล้านดอลลาร์สำหรับการสวนสนามทหาร โดยมีการลดงบประมาณบางส่วนจากวิกฤตการณ์การเงิน ค.ศ. 2008 พาเหรดได้จัดแสดงยุทโธปกรณ์ทางทหารใหม่ 52 แบบ รวมถึงรถถังหลัก ZTZ99, เครื่องบินขับไล่ J-10, เครื่องบินเตือนภัยล่วงหน้า KJ-200 และ KJ-2000, เฮลิคอปเตอร์โจมตี Z-9W และปืนเล็กยาวจู่โจมรุ่นใหม่ Type 95 และ Type 03

กองทัพน้อยปืนใหญ่ที่สองได้แสดงขีปนาวุธใหม่ห้ารุ่นในการสวนสนาม โดยการแสดงของกองทัพน้อยปืนใหญ่นี้ประกอบด้วยขีปนาวุธทั้งหมด 108 ลูก ซึ่งมีเจตนาเพื่อแสดงให้เห็นถึงศักยภาพการป้องปรามเชิงยุทธศาสตร์ของจีน

#### รายชื่อหน่วยที่เข้าร่วมการสวนสนาม
เรียงตามลำดับการปรากฏ:
*กองเกียรติยศสามเหล่าทัพกองทัพปลดปล่อยประชาชน (จีน: 中国人民解放军三军仪仗队)
*นักเรียนนายร้อยนายทหารกองทัพบกกองทัพปลดปล่อยประชาชน (จีน: 陆军学员方队)
*ทหารราบกองทัพบกกองทัพปลดปล่อยประชาชน (จีน: 陆军步兵方队)
*หน่วยรบพิเศษกองทัพบกกองทัพปลดปล่อยประชาชน (จีน: 陆军特种部队方队)
*นักเรียนนายเรือนายทหารกองทัพเรือกองทัพปลดปล่อยประชาชน (จีน: 海军学员方队)
*กะลาสีกองทัพเรือกองทัพปลดปล่อยประชาชน (จีน: 海军水兵方队)
*เหล่านาวิกโยธินกองทัพเรือกองทัพปลดปล่อยประชาชน (จีน: 海军陆战队方队)
*นักเรียนนายเรืออากาศนายทหารกองทัพอากาศกองทัพปลดปล่อยประชาชน (จีน: 空军飞行学员方队)
*พลร่มกองทัพอากาศกองทัพปลดปล่อยประชาชน (จีน: 空军空降兵方队)
*นักเรียนนายร้อยทหารปืนใหญ่กองทัพน้อยปืนใหญ่ที่สอง (จีน: 第二炮兵学员方队)
*ทหารหญิงสามเหล่าทัพ (จีน: 三军女兵方队)
*ตำรวจติดอาวุธประชาชน (จีน: 武警方队)
*กองหนุนกองทัพปลดปล่อยประชาชน (จีน: 预备役方队)
*กองกำลังอาสาสมัครหญิง (จีน: 女民兵方队)

#### รายชื่อยานพาหนะทางทหารที่เข้าร่วมการสวนสนาม
[thumb|right|250px|รถรบทหารราบสะเทินน้ำสะเทินบก [แซดบีดี2000|ZBD2000 ในกรุงปักกิ่งระหว่างการซ้อม]]
สื่อของรัฐบาลจีนระบุว่ายุทโธปกรณ์ทั้งหมดที่จัดแสดงในการสวนสนามผลิตในประเทศจีน โดยร้อยละ 90 เป็นการจัดแสดงต่อสาธารณะครั้งแรก ยุทโธปกรณ์ทั้งหมดเรียงตามลำดับการปรากฏ โดยที่จัดแสดงเป็นครั้งแรกจะใช้ตัว**หนา**

* รถถังหลัก ZTZ99
* รถถังหลัก ZTZ96A
* ยานรบสะเทินน้ำสะเทินบก ZBD2000
* รถรบทหารราบ ZBD-97
* **รถรบทหารราบ ZBL-08/09**
* รถรบทหารราบส่งทางอากาศ ZLC2000
* รถรบทหารราบปราบจลาจล ZSL-92
* ปืนใหญ่สนามอัตตาจร 155 มม. Type 05
* ปืนใหญ่สนามอัตตาจร 122 มม. Type 05
* ปืนครก-ปืนใหญ่สนามอัตตาจร 120 มม. PLL-05
* รถพิฆาตรถถัง 100 มม. PTL02
* ระบบจรวดหลายลำกล้อง 300 มม. PHL03
* ระบบอาวุธปล่อยต่อต้านรถถัง HJ-9
* ปืนใหญ่ต่อสู้อากาศยานอัตตาจร Type 95
* อาวุธปล่อยผิวพื้นสู่อากาศ HQ-7
* อาวุธปล่อยผิวพื้นสู่อากาศ HQ-16
* อาวุธปล่อยต่อต้านเรือ YJ-83
* อาวุธปล่อยครูซฝั่งสู่เรือ YJ-62
* '''อาวุธปล่อยผิวพื้นสู่อากาศ HQ-9'''
* อาวุธปล่อยผิวพื้นสู่อากาศ HQ-12
* **[[อากาศยานไร้คนขับ]]ทางยุทธวิธีตระกูล ASN**
* ขีปนาวุธพิสัยใกล้ DF-15
* ขีปนาวุธพิสัยใกล้ DF-11
* อาวุธปล่อยครูซโจมตีภาคพื้นดิน CJ-10
* ขีปนาวุธพิสัยกลาง DF-21
* ขีปนาวุธข้ามทวีป DF-31
* ขีปนาวุธข้ามทวีป DF-31A
* เครื่องบินเตือนภัยล่วงหน้า KJ-2000
* เครื่องบินเตือนภัยล่วงหน้า KJ-200
* เครื่องบินทิ้งระเบิดและเติมเชื้อเพลิงในอากาศ Xian H-6
** รวมถึงรุ่นใหม่ Xian H-6K
* เครื่องบินขับไล่-ทิ้งระเบิด JH-7A
* เครื่องบินขับไล่สกัดกั้น J-8F
* เครื่องบินขับไล่หลายบทบาท Chengdu J-10
* เครื่องบินขับไล่หลายบทบาท Shenyang J-11
* เฮลิคอปเตอร์ลำเลียง Changhe Z-8
* เฮลิคอปเตอร์โจมตี Harbin Z-9W
* เครื่องบินฝึกไอพ่น Hongdu JL-8
* เรือเร็วขีปนาวุธล่องหน Type 022
* เรือพิฆาต Type 052C
* **[[เรือฟริกตไทป์ 054เอ|เรือฟริเกต Type 054A]]**

### ขบวนแห่ใหญ่ (ขบวนแห่มวลชน)
รถแห่ 60 คันที่แสดงหัวข้อต่าง ๆ เช่น "ความก้าวหน้าของมาตุภูมิ" "การพัฒนาเชิงวิทยาศาสตร์" "ความสำเร็จอันรุ่งโรจน์" และ "จีนที่สวยงามและรุ่งเรือง" ได้เคลื่อนผ่านจัตุรัสเทียนอันเหมิน รถหลายสิบคันมีกลุ่มผู้เดินขบวน 1,949 หรือ 2,009 คนล้อมรอบ โดยมีผู้เข้าร่วมเดินขบวนรวมกว่าหนึ่งแสนคน รถคันหนึ่งมีภาพเหมือนขนาดใหญ่ของเหมา เจ๋อตง ตามด้วยขบวนรถที่มีภาพเหมือนขนาดใหญ่ของเติ้ง เสี่ยวผิง, เจียง เจ๋อหมิน และหู จิ่นเทา บนภาพเหมือนแต่ละภาพมีคำขวัญที่เป็นอุดมการณ์ของผู้นำแต่ละคน ได้แก่ ความคิดของเหมา เจ๋อตง, ทฤษฎีเติ้ง เสี่ยวผิง, สามตัวแทน และทัศนะการพัฒนาวิทยาศาสตร์ นอกจากนี้ยังมีการเปิดการบันทึกเสียงของผู้นำแต่ละคนผ่านลำโพง ขบวนรถอีกคันหนึ่งที่มีชาวต่างชาติ 181 คนจาก 53 ประเทศชื่อว่า "หนึ่งโลก" ก็เข้าร่วมด้วยเช่นกัน

#### รายการขบวนแห่
* **โหมโรง**
** กองเกียรติยศ
** ตราแผ่นดิน
* **ตอนที่หนึ่ง: การดิ้นรนและริเริ่ม**
** "การดิ้นรนในสายเลือด"
** "ก่อตั้งจีนใหม่"
** ความคิดของเหมา เจ๋อตง
* **ตอนที่สอง: การปฏิรูปและเปิดประเทศ**
** ความคิดของเติ้ง เสี่ยวผิง
* **ตอนที่สาม: เข้าสู่ศตวรรษใหม่**
** เข้าสู่ศตวรรษใหม่
* **ตอนที่สี่: จีนในฐานะอำนาจที่กำลังผงาด**
** แนวคิดการพัฒนาเชิงวิทยาศาสตร์

#### รายการคำขวัญฉากแปรอักษร

* **国庆** ฉลองวันชาติ
* **[[ตราแผ่นดินของสาธารณรัฐประชาชนจีน]]** พร้อมปี **1949** และ **2009**
* **[[ธงชาติจีน|ธงชาติสาธารณรัฐประชาชนจีน]]**
* **ธง[[กองทัพปลดปล่อยประชาชน]]**
* **[[กำแพงเมืองจีน]]**
* **中华人民共和国万岁** (สาธารณรัฐประชาชนจีนจงเจริญ)
* **中国共产党万岁** (พรรคคอมมิวนิสต์จีนจงเจริญ)
* **人民万岁** (ประชาชนจงเจริญ)
* **听党指挥** (เชื่อฟังคำสั่งพรรค)
* **服务人民** (รับใช้ประชาชน)
* **英勇善战** (กล้าหาญและเก่งกาจในการศึก)
* **忠诚于党** (ภักดีต่อพรรค)
* **热爱人民** (รักประชาชน)
* **报效国家** (รับใช้ชาติ)
* **献身使命** (อุทิศเพื่อภารกิจของเรส)
* **崇尚荣誉** (เชิดชูเกียรติของเรา)
* **[[นกพิราบแห่งสันติ]]**
* **向人民英雄致敬** (ขอคารวะวีรชน)
* **社会主义好** (สังคมนิยมดี)
* **解放思想** (ปลดปล่อยทางความคิด)
* **改革开放** (ปฏิรูปและเปิดประเทศ)
* **世纪跨越** (จุดเปลี่ยนศตวรรษ)
* **与时俱进** (ก้าวทันยุคสมัย)
* **科学发展** (การพัฒนาเชิงวิทยาศาสตร์)
***社会和谐** (สังคมประสานกลมกลืน)
* **1949**
* **2009**
***祖国万岁** (มาตุภูมิจงเจริญ)
* **คลื่นข้าวสาลี**
* **科教兴国** (วิทยาศาสตร์และการศึกษาสร้างความเข้มแข็งให้ชาติ)
* **[[โบตั๋น (พรรณไม้)|ดอกโบตั๋น]]**
* ตราสัญลักษณ์โอลิมปิกและพาราลิมปิกปักกิ่ง 2008
* **万众一心众志成城** (รวมใจเป็นหนึ่งเพื่อฟันฝ่าความยากลำบาก)
* **维护世界和平** (ธำรงไว้ซึ่งสันติภาพโลก)
* **各族人民大团结万岁** (เอกภาพอันยิ่งใหญ่ของประชาชนทุกชนชาติพันธุ์ (จีน) จงเจริญ)
* **繁荣昌盛** (ความเจริญรุ่งเรือง)
* **国画《江山如此多娇》**(ภาพวาดจีน "แผ่นดินงามงดถึงเพียงนี้")
* **富强民主文明和谐** (มั่งคั่งและแข็งแกร่ง เป็นประชาธิปไตย มีอารยธรรม และประสานกลมกลืน)
* **时刻准备着** (เตรียมพร้อมอยู่เสมอ)
* **明天会更好** (พรุ่งนี้จะดีกว่าเดิม)

### เพลง

#### การชักธงชาติ การสวนสนามทหาร การตรวจพล และการบินผ่าน

# *มาร์ชต้อนรับ* ()
# *[[อี้หย่งจฺวินจิ้นสิงฉฺวี่|มาร์ชทหารอาสา]]* (เพลงชาติสาธารณรัฐประชาชนจีน) ()
# *[[เพลงสรรเสริญกองทัพปลดปล่อยประชาชน|มาร์ชสรรเสริญกองทัพปลดปล่อยประชาชน]]* ()
# *มาร์ชตรวจพล* ()
# *[[เหรินหมินจฺวินตุ้ยจงยฺหวีต่าง|กองทัพประชาชนภักดีต่อพรรค]]* ()
# *[[บทเพลงมหาวิทยาลัยการทหารและการเมืองต่อต้านญี่ปุ่น|เพลงโรงเรียนทหาร]]* ()
# *หน้าที่* ()
# *เตรียมพร้อมเสมอ* ()
# *คนเป็นทหาร* ()
# *มาร์ชสวนสนาม* ()
# *มาตุภูมิ โปรดตรวจพล* ()
# *มาร์ชยานเกราะ* ()
# *เพลงองครักษ์ผู้ภักดี* ()
# *มาร์ชทหารปืนใหญ่* ()
# *ทัพเรือประชาชนเดินหน้า* ()
# *มาร์ชแสนยานุภาพ* ()
# *มาร์ชกองทัพน้อยปืนใหญ่ที่สอง* ()
# *มาร์ชกองทัพอากาศ* ()
# *ฉันรักท้องฟ้าสีครามของมาตุภูมิ* ()

;ขบวนแห่พลเรือน

# *บทกวีสรรเสริญธงแดง* (红旗颂)
# *[[ตงฟางหง|บูรพาแดง]]* ()
# *[[ไม่มีพรรคคอมมิวนิสต์ ก็จะไม่มีจีนใหม่]]* ()
# *[[นิทานฤดูใบไม้ผลิ]]* ()
# *เยาวชน โอ้ เยาวชน* ()
# *ก้าวสู่ยุคใหม่* ()
# *บทเพลงแม่น้ำแยงซี* (长江之歌)
# *แม่น้ำและภูเขา* ()
# *วันนี้เป็นวันเกิดของเธอ (จีนของฉัน)* ()
# *บนทุ่งแห่งความหวัง* ()
# *เราเหล่ากรรมกรมีพลัง* ()
# *เพลงดื่มอวยพร* ()
# *ธงแดงโบกสะบัด* ()
# *[[เธอกับฉัน (เพลงประกอบโอลิมปิก)|เธอกับฉัน]]* ()
# *ทำนองเพลงต้อนรับ* ()
# *รักประเทศจีนของฉัน* (爱我中华)
# *จีนนำทาง* ()
# *เดินหน้าสู่การฟื้นฟู* ()
# *เพลงสรรเสริญผู้บุกเบิกรุ่นเยาว์* ()
# *บทเพลงและรอยยิ้ม* ()
# *[[เกอช่างจู่กั๋ว|บทกวีสรรเสริญมาตุภูมิ]]* ()

### การถ่ายทอดสด

สถานีวิทยุโทรทัศน์กลางแห่งประเทศจีน (CCTV) รับผิดชอบการถ่ายทอดสดการฉลองวันชาติและสวนสนามทหารตั้งแต่เวลา 8:00 น. ถึงเที่ยง (เวลามาตรฐานจีน) ทางช่อง CCTV-1, CCTV-3, CCTV-4, CCTV-7, CCTV-10, CCTV-12, CCTV News Channel, CCTV-HD และ CCTV Music Channel รวมถึงในภาษาอื่น ๆ (ภาษาอังกฤษ, ฝรั่งเศส, สเปน, อาหรับ และรัสเซีย) ผ่านช่องต่างประเทศของแต่ละภาษา ทั้งทางโทรทัศน์และออนไลน์ ส่วนช่อง CCTV-9 (ภาษาอังกฤษ) ได้นำการฉลองมาออกอากาศซ้ำในเวลา 16:00 น., 24:00 น. และ 7:00 น. ของวันที่ 2 ตุลาคม

สถานีวิทยุแห่งชาติจีน (CNR) ถ่ายทอดเสียงทั่วแผ่นดินใหญ่ของจีนทางช่อง CNR 1, 2, 3, 4 และ 9; ในเขตฮ่องกงและมาเก๊าทางช่อง CNR 7; และในไต้หวันทางช่อง CNR 5

## งานกาล่าวันชาติ
ค่ำวันที่ 1 ตุลาคม เวลา 20:00 ถึง 22:00 น. มีการแสดงคอนเสิร์ตดนตรีเพลงปลุกใจ 28 เพลงพร้อมนักเต้นหลายร้อยคนที่จัตุรัสเทียนอันเหมิน โดยมีการแสดงดอกไม้ไฟชุดใหญ่เหนือท้องฟ้า ซึ่งรายงานของสื่อก่อนหน้านี้คาดการณ์ว่าการแสดงดอกไม้ไฟจะ "มีพลังเป็นสองเท่าของพิธีเปิดโอลิมปิก 2008"  ผู้ชมของ CCTV และผู้ใช้อินเทอร์เน็ตทั่วโลกยังสามารถรับชมการถ่ายทอดสดงานกาล่าได้อีกด้วย

### เพลง
;โหมโรง: มาตุภูมิของฉัน

;บทที่หนึ่ง: มาตุภูมิที่ยิ่งใหญ่

# *ฉันรักประเทศจีน*
# *มาตุภูมิเราคือสวน*
# *เพลงสรรเสริญ*
# *ซินเจียงเป็นที่ที่ดี*
# *ทาสผู้ถูกปลดปล่อยร้องเพลงอย่างภาคภูมิ*
# *เพลงระฆัง*
# *ดอกไม้และเยาวชน*
# *เพลงพื้นบ้านเปรียบดั่งน้ำพุ*
# *สาวภูเขาอาหลี่*
# *มาตุภูมิเราคือสวน* (แตกต่างเล็กน้อย; ซ้ำในตอนท้ายของบทนี้)

;ตอนที่สอง: บ้านเกิดของเรา

# *วันนี้เป็นวันเกิดของเธอ*
# *บนแดนแห่งความหวัง*
# *มาร์ชประเทศจีน*
# *รูปลักษณ์ใหม่ของมาตุภูมิเรา*
# *เพลงดื่มฉลอง*
# *วันดี*

;ตอนที่สาม: บนผืนแผ่นดินอันกว้างใหญ่

# *ผู้สร้างที่ภาคภูมิ*
# *จีนในอดีต*
# *มาแกว่งไม้พายกันเถอะ*
# *จีนที่ยิ่งใหญ่*
# *เพื่อนวัยรุ่นมารวมตัวกัน*
# *พบกันยี่สิบปีให้หลัง*

;ตอนที่สี่: แสงสว่างทุกหนแห่ง

# *เส้นทางที่สดใส*
# *ถนนทางสู่การฟื้นฟู*
# *วอลซ์เยาวชนและมิตรภาพ*
# *บทกวีสรรเสริญมาตุภูมิ*
# *เราจับมือกันอย่างมั่นคง**
# *ประเทศและบ้าน**

(" * " หมายถึงชื่อเพลงที่แปลจากต้นฉบับซึ่งต่างจากชื่อที่ CCTV ใช้อย่างเป็นทางการ)

## เหรียญและแสตมป์ที่ระลึก

ธนาคารประชาชนจีนออกเหรียญทองคำ 3 ชนิดและเหรียญเงิน 2 ชนิดเมื่อวันที่ 16 กันยายนเพื่อเป็นที่ระลึกในวันครบรอบดังกล่าว มีการผลิตเหรียญทองคำรวม 60,700 เหรียญ โดยมีมูลค่าหน้าเหรียญที่ 10,000 หยวน 2,000 หยวน และ 100 หยวน ขณะที่เหรียญเงินมีการผลิตรวม 106,000 เหรียญ โดยมีมูลค่าหน้าเหรียญที่ 300 และ 10 หยวน เหรียญทั้งหมดนี้ผลิตโดยโรงกษาปณ์เซินเจิ้นกั๋วเป่าและโรงกษาปณ์เฉิ่นหยาง และจัดจำหน่ายโดยบริษัทไชนาโกลด์คอยน์อินคอร์ปอเรชัน โดยถือเป็นเงินตราที่ใช้ชำระหนี้ได้ตามกฎหมาย

ด้านหน้าของเหรียญมีตราแผ่นดินของจีนซึ่งล้อมรอบด้วยลวดลายดอกโบตั๋น ส่วนด้านหลังมีลวดลายต่าง ๆ ได้แก่ จรวด ดาวเทียม รถไฟความเร็วสูง และสนามกีฬาโอลิมปิกปักกิ่ง นอกจากนี้ยังมีแบบอื่น ๆ ที่แสดงภาพประตูเปิด สะพาน หรือการก่อสร้างในเมือง เหรียญเหล่านี้มีอักษรจีนสลักไว้ว่า: "ที่ระลึกครบรอบ 60 ปีการก่อตั้งสาธารณรัฐประชาชนจีน, 1949–2009"

เมื่อวันที่ 20 ตุลาคม ค.ศ. 2009 บริษัท China National Philatelic Corporation ได้ออกชุดสะสมสามชุดเพื่อฉลองครบรอบ 60 ปี ซึ่งประกอบด้วยอัลบั้มสะสมแสตมป์สองแบบ ราคา 380 และ 680 หยวน และแสตมป์แบบม้วนราคา 1,280 หยวน ไปรษณีย์ฮ่องกงได้ออกแสตมป์ที่ระลึกหกดวงและแสตมป์แผ่นย่อยในวันที่ 1 ตุลาคม ชุดแสตมป์ดังกล่าวมีรูปทรงคล้ายพัดและเมื่อนำมาวางเรียงต่อกันเป็นวงกลม (ตามที่แสดงในแผ่นที่ระลึก) ซึ่งต่างจากแสตมป์ทั่วไป โดยมีภาพการออกแบบมาจากผลงานที่ชนะการประกวด: ภาพอ่าววิกตอเรียและจัตุรัสเทียนอันเหมินอยู่บนแสตมป์รูปฟันเฟืองที่ขบกันมูลค่า 1.40 ดอลลาร์ฮ่องกง, ธงชาติดาวห้าดวงโบกสะบัดเคียงข้าง "ดอกชงโคบานนิจนิรันดร์" (บนแสตมป์มูลค่า 1.80 ดอลลาร์ฮ่องกง) สนามกีฬารังนกอยู่บนแสตมป์มูลค่า 2.40 ดอลลาร์ฮ่องกง ขณะที่ยานอวกาศที่มีมนุษย์ควบคุมเฉินโจว 7 ของจีนอยู่บนแสตมป์มูลค่า 2.50 ดอลลาร์ฮ่องกง หอสักการะฟ้าอยู่บนแสตมป์มูลค่า 3 ดอลลาร์ฮ่องกง และมังกรทองทะยานอยู่เหนือกำแพงเมืองจีนประดับอยู่บนแสตมป์มูลค่า 5 ดอลลาร์ฮ่องกง แผ่นที่ระลึกประกอบด้วยแสตมป์ทั้งหกดวงซึ่งเรียงกันเป็นวงแหวนที่สมบูรณ์พร้อมกับเลข "6" อยู่ตรงกลาง ทำให้เกิดเป็นเลข "60" แผ่นแสตมป์ย่อยของฮ่องกงมีแสตมป์มูลค่า 5 ดอลลาร์ฮ่องกงสองดวงในสีแดงแบบจีน โดยดวงหนึ่งมีภาพปักกิ่งและอีกดวงหนึ่งมีภาพอ่าววิกตอเรีย ตราแผ่นดินและจัตุรัสเทียนอันเหมินปรากฏอยู่ทางด้านซ้ายและตราประจำเขตปกครองพิเศษอยู่เหนือทิวทัศน์ยามค่ำคืนของฮ่องกง

## การเฉลิมฉลองในต่างประเทศ
ตึกเอ็มไพร์สเตตในนครนิวยอร์กได้เปิดไฟประดับเป็นสีแดงและเหลืองเพื่อเฉลิมฉลองโอกาสนี้; ท่าทีดังกล่าวถูกวิพากษ์วิจารณ์จากหลายฝ่าย รวมถึงนักการเมืองสหรัฐ ไฟประดับเริ่มเปิดในคืนวันที่ 30 กันยายน และคงอยู่ตลอดทั้งวันถัดไป

ขณะที่ปากีสถาน ซึ่งเป็นพันธมิตรและประเทศเพื่อนบ้านของจีน ได้ออกแสตมป์ที่ระลึกมูลค่าห้ารูปีในวันที่ 1 ตุลาคม

## เหตุการณ์และการประท้วง
### การทำร้ายนักข่าวเกียวโด
วันที่ 18 กันยายน ค.ศ. 2009 เจ้าหน้าที่ได้ทำร้ายพนักงาน 3 คนจากสำนักข่าวเกียวโดของญี่ปุ่นในห้องพักของโรงแรมในปักกิ่งขณะที่พวกเขากำลังพยายามทำข่าวการซ้อมสวนสนาม กระทรวงการต่างประเทศของจีนแถลงว่านักข่าวกลุ่มนี้ไม่ปฏิบัติตามคำแจ้งเตือนที่ให้ไว้กับสำนักข่าวต่าง ๆ ว่าห้ามทำข่าวการซ้อม

### การประท้วงในฮ่องกง
ผู้ประท้วงประมาณ 800 คนในชุดสีดำและถือป้ายผ้า ได้เข้าร่วมการประท้วงด้านสิทธิมนุษยชนที่เริ่มต้นขึ้นที่ชาเตอร์การ์เดนในย่านเซนทรัลของฮ่องกง เกิดการปะทะกันเมื่อนักกิจกรรมพยายามถือโลงศพจำลองไปยังหน้าประตูสำนักงานผู้ประสานงาน วงดนตรี My Little Airport ยังได้แสดงเพลงชื่อ "I Love The Country, But Not The Party" () ซึ่งใช้การเล่นคำในโอกาสครบรอบ 60 ปี โดยชื่อเพลงภาษาจีนแปลตรงตัวว่า "Country" หมายถึงพื้นที่ชนบท และ "Party" หมายถึง "งานเลี้ยงสังสรรค์"

## ดูเพิ่ม

* ครบรอบ 70 ปีสาธารณรัฐประชาชนจีน
* สัปดาห์ทอง (จีน)
* สวนสนามชัยกรุงมอสโก ค.ศ. 2009
* เทศกาลกีฬามวลชนอารีรัง
* ครบรอบ 100 ปีสาธารณรัฐจีน

## หมายเหตุ

## อ้างอิง

## แหล่งข้อมูลอื่น

* เว็บไซต์ทางการ – *ซินหัว*
* เว็บไซต์ทางการ – *ซีซีทีวีนิวส์*
* เว็บไซต์ทางการ – *พีเพิลส์เดลี*
* เว็บไซต์ทางการ – *ไชนาเดลี*
* 
* 
* 
* 
* 
* 
* 

หมวดหมู่:ปักกิ่งในปี พ.ศ. 2552
หมวดหมู่:วันครบรอบประวัติศาสตร์จีน
หมวดหมู่:การสวนสนามทหารในประเทศจีน
หมวดหมู่:ประวัติศาสตร์การทหารของสาธารณรัฐประชาชนจีน
หมวดหมู่:ประวัติศาสตร์การทหารในปี พ.ศ. 2552
หมวดหมู่:ประวัติศาสตร์การทหารของจีนในคริสต์ศตวรรษที่ 21